Hokaidas
Hokaidas (jap. 北海道 Hokkaidō) – antra pagal dydį Japonijos sala. Senovėje vadinta Edzo. Šiaurės vakaruose salą skalauja Japonijos jūra, Šiaurėje Laperūzo sąsiauris skiria nuo Sachalino salos, Šiaurės rytuose – Ochotsko jūra, rytuose – Kunaširo sąsiauris, pietryčiuose ir pietuose – Ramusis vandenynas, o pietvakaruose – Cugaru sąsiauris skiriantis nuo Honšiu salos. Hokaido sala kartu yra ir vienas Japonijos regionų, taip pat vienintelė šio regiono prefektūra.